সেনানায়েকে সমুদ্র
সেনানায়েকে সমুদ্র (সিংহলি: සේනානායක සමූද්‍රය, তামিল: சேனானாயக்க சமூத்ரய) হলো শ্রীলঙ্কার সবচেয়ে বড় জলাধার এবং মানব-সৃ্ষ্ট (কৃত্রিম) হ্রদ। স্থানীয়ভাবে এটি "সমুদ্র" (সিংহলি: සමූද්‍රය সমুদ্র, তামিল :கடல்) নামে পরিচিত। এই জলাধারটি শ্রীলঙ্কার পূর্বাঞ্চল প্রদেশের আমপারা জেলায় অবস্থিত। সেনানায়েকে সমুদ্রটির খনন কাজ ১৯৪৯ সালের ২৮ আগস্ট তারিখে গল ওয়া বহুমুখী প্রকল্পের অধীনে শুরু করা হয়েছিল, যা ১৯৫৩ সালে শ্রীলঙ্কার প্রথম প্রধানমন্ত্রী ডি. এস. সেনানায়েকের কর্মকালে পরিসমাপ্ত হয়।